বাংলার বাড়ির টাকা দেওয়া হলেও কাজে গতি নেই, উদ্বিগ্ন নবান্ন

কলকাতা: ‘বাংলার বাড়ি’ (Banglar Bari) প্রকল্পের প্রথম কিস্তির টাকা তিন মাস আগে দেওয়া হয়ে গিয়েছে। কিন্তু কাজের অগ্রগতি সেই তুলনায় হয়নি এবং এই বিষয়টাই ভাবাচ্ছে নবান্নকে (Nabanna)। জানা গিয়েছে, রাজ্যের ছয় জেলায় বাড়ি নির্মাণের ক্ষেত্রে গড়িমসি সবথেকে বেশি হয়েছে। বিষয়টি নিয়ে উদ্বেগে রয়েছে নবান্ন। উত্তর ২৪ পরগনা (North 24 PGS), দক্ষিণ ২৪ পরগনা (South 24 PGS), মুর্শিদাবাদ, দক্ষিণ দিনাজপুর এবং পশ্চিম মেদিনীপুর, এই ছয় জেলায় বাংলার বাড়ির কাজের গতি অত্যন্ত কম।

রাজ্যের ২১টি জেলায় ১২ লক্ষ বাড়ির মধ্যে প্রায় এক লক্ষেরও বেশি বাড়ি নির্মাণের কাজ এখনও শুরুই করেনি। গত ডিসেম্বর মাসে প্রথম কিস্তির টাকা দেওয়ার পর মাত্র ৩ লক্ষ ২২ হাজার ৮৭২টি বাড়ির নির্মাণ কাজ ভিত থেকে ঘরের বিম পর্যন্ত শেষ হওয়ার কথা। কিন্তু ৪৬ হাজার উপভোক্তা টাকা পাওয়ার পরেও তিন মাসে বাড়ি নির্মাণের জন্য ইট, বালি, সিমেন্ট পর্যন্ত সংগ্রহ করতে পারেনি। ৫০ হাজারের বেশি উপভোক্তা নির্মাণ সামগ্রী সংগ্রহ করলেও কাজ শুরু করতে পারিনি।

আরও পড়ুন: ফের রাজ্য-রাজ্যপাল সংঘাত! বেসরকারি বিশ্ববিদ্যালয় নিয়ে শুরু তরজা

এ নিয়ে নবান্নে পেশ করা হয়েছে পঞ্চায়েত (Panchayat) দফতরের রিপোর্ট। উপভোক্তাদের বাড়িতে বাড়িতে গিয়ে যাতে কাজ দ্রুত শুরু করার উৎসাহ দেওয়া হয় সেই বিষয়ে প্রয়োজনীয় নির্দেশ জেলাশাসকদের দেওয়া হল নবান্নের পক্ষ থেকে।

দেখুন অন্য খবর: