ভেড়ি থেকে উদ্ধার মহিলার অর্ধনগ্ন রক্তাক্ত মৃতদেহ!

বসিরহাট: উত্তর ২৪ পরগনার বসিরহাট মহকুমার মিনাখা থানা ধুতুরদহ গ্রাম পঞ্চায়েতের দেবীতলায় বছর ৩৮-এর এক মহিলার অর্ধনগ্ন রক্তাক্ত মৃতদেহ উদ্ধার হয়েছে। এই ঘটনায় ঘিরে তীব্র চাঞ্চল্য ছড়িয়েছে। ওই এলাকার শ্মশান সংলগ্ন একটি শুনশান জায়গায় ভেড়িতে সাতসকালে এক মহিলার দেহ ভাসতে দেখেন স্থানীয়রা। তাঁরা সঙ্গে সঙ্গে খবর দেন মিনাখাঁ থানায়। খবর পেয়ের ঘটনাস্থলে আসে মিনাখাঁ থানার পুলিশ।

ভেড়ি থেকে মহিলার মৃতদেহ উদ্ধার করে বসিরহাট জেলা হাসপাতালে ময়নাতদন্তের জন্য পাঠানোর ব্যবস্থা করা হয়েছে। মহিলার মাথা, পা সহ শরীরের বিভিন্ন জায়গায় ভারী কিছু দিয়ে আঘাত করার চিহ্ন রয়েছে। আবার কোথাও ধারালো অস্ত্র দিয়ে আঘাত করা হয়েছে বলে প্রাথমিক পর্যবেক্ষণে দেখা গিয়েছে। শরীরের বিভিন্ন জায়গায় রয়েছে আঘাতের চিহ্ন। পুলিশের প্রাথমিক অনুমান ওই মহিলাকে খুন করা হয়েছে। এখনও পর্যন্ত তাঁর পরিচয় জানতে পারেনি পুলিশ।

আরও পড়ুন: সিঙ্গুর আন্দোলন নিয়ে ফের বিতর্ক

অস্বাভাবিক মৃত্যুর মামলা রুজু করে ঘটনার তদন্ত শুরু করা হয়েছে। ঘটনাস্থলে পড়ে রয়েছে চাপ চাপ রক্ত। কোথাও ওই মহিলাকে খুন করে ওই জায়গায় ফেলা হয়েছে না ওই মহিলাকে ওই জায়গায় এনে ধারালো অস্ত্র দিয়ে আঘাত করে খুন করা হয়েছে তা নিয়ে তদন্ত করার পাশাপাশি কারা কেন মহিলাকে খুন করল তা নিয়ে তদন্ত শুরু করেছে মিনাখাঁ থানার পুলিশ। তবে প্রত্যন্ত এই গ্রাম্য দুই পরগনার সীমান্তবর্তী এলাকা থেকে এই মহিলার মৃতদেহ উদ্ধার ঘিরে আতঙ্কে রয়েছেন স্থানীয় বাসিন্দারা। নাম ও পরিচয় জানার চেষ্টা করা হচ্ছে, মনে করা হচ্ছে বাইরে থেকে খুন করে ভেড়ির জলে ভাসিয়ে দিয়েছে।

দেখুন অন্য খবর: