আমতার সূত্র ধরেই খড়দহ, ফের উদ্ধার জাল ওষুধ

খড়দহ: জাল ওষুধের (Fake Medicine) তদন্ত করতে গিয়ে ধরা পড়ল আরও জাল ওষুধ। এবার ইউরিম্যাক্স ডি (Urimax D) নামক এক ওষুধ জাল করে বিক্রি করা হচ্ছিল বলে অভিযোগ। উত্তর ২৪ পরগনার (North 24 pGS) খড়দহ থেকে প্রায় পাঁচ লক্ষ টাকা মূল্যের জাল ওষুধ উদ্ধার করেছেন ড্রাগ কন্ট্রোলের আধিকারিকরা।

সম্প্রতি হাওড়ার (Howrah) আমতায় জাল ওষুধের ডেরার সন্ধান পান রাজ্যের ড্রাগ কন্ট্রোলের অফিসাররা। আমতার ঘটনার তদন্ত করতে গিয়েই তাঁরা জানতে পারেন, উত্তর ২৪ পরগনার খড়দহ থেকেও জাল ওষুধ বিক্রি করা হচ্ছে।

আরও পড়ুন: ফলপ্রকাশের দিন গলায় ফাঁস দিয়ে আত্মঘাতী মাধ্যমিক পরীক্ষার্থী

শনিবার খড়দহে এক সংস্থার অফিসে হানা দিয়ে নির্দিষ্ট ব্যাচ নাম্বারের সব ওষুধ বাজেয়াপ্ত করলেন রাজ্যের ড্রাগ কট্রোলের অফিসাররা। নির্দিষ্ট সংস্থার গোডাউনও সিল করা হল বলেই সূত্রের খবর। বাইরের রাজ্য থেকে জাল ওষুধ এনে এ রাজ্যের সংস্থা মারফত কলকাতায় বিক্রি করা হচ্ছিল বলেও জানা গিয়েছে।

দেখুন অন্য খবর: